钦定古今图书集成/明伦汇编/闺媛典/第207卷 > 徐应裕妻叶氏
## 钦定古今图书集成/明伦汇编/闺媛典/第207卷 > 徐应裕妻叶氏

按《严州府志》：“叶氏，徐应裕妻，淳安人。适应裕。二载裕
亡。氏年十七，抚棺悲号，气绝复苏。逾月产遗腹子，寻
殇，泣曰：‘我忍死须臾，为此块肉耳。今且绝望，生欲何
为’？即引刀自割。姑夺刀泣曰：‘若舅先背，止存孤叔二
岁，而吾且衰瘠不可知，如线一脉实赖汝。倘天祚徐
存舅嗣，即汝夫瞑目时也。徒死何为’！”叶勉从命，以抚
叔成立。既婚，即不与家事。姑病，亲尝汤药以进。姑没，
哀号迫切，两目丧明，年八十三终，茹苦六十七年，艰
苦万状。万历四十年，直指郑继芳疏其事旌表。